Νέναντ Ντιμιτρίεβιτς

Ο Νέναντ Ντιμιτρίεβιτς (    ; Σκόπια, 23 Φεβρουαρίου 1998), είναι Βορειομακεδόνας επαγγελματίας καλαθοσφαιριστής. Με ύψος 1,90μ. αγωνίζεται ως πόιντ γκαρντ στην Μπάγερν Μονάχου του Πρωταθλήματος Γερμανίας και της Ευρωλίγκα.    Είναι επίσης μέλος της εθνικής ομάδας καλαθοσφαίρισης της Βόρειας Μακεδονίας.

 Επαγγελματική σταδιοδρομία 

 Μπανταλόνα (2016-2021) 
Ο Ντιμιτρίεβιτς ξεκίνησε την επαγγελματική του καριέρα υπογράφοντας με την ισπανική ομάδα Γιουβεντούτ Μπανταλόνα για τη σεζόν 2016–17. Δεν επιλέχθηκε στο ντραφτ του NBA το 2020, καθώς έγινε αυτόματα διαθέσιμος στην ηλικία των 22 ετών.

Παρέμεινε στον σύλλογο για πέντε σεζόν μέχρι το καλοκαίρι του 2021. Συμμετείχε σε 137 αγώνες της ισπανικής λίγκας, με τη σεζόν 2020–21 να είναι η καλύτερη του με την ομάδα. Είχε μέσο όρο 10.4 πόντους και 3.6 ασίστ σε 32 αγώνες πρωταθλήματος.

 Βαλένθια (2021–2023) 
Στις 19 Ιουνίου 2021, υπέγραψε με τη Βαλένθια του Πρωταθλήματος Ισπανίας. Στην πρώτη του σεζόν, είχε μέσο όρο 9.5 πόντους και 4.2 ασίστ σε 19 αγώνες, με ποσοστό ευστοχίας 45.1% στα σουτ εντός πεδιάς.

Δανεισμός στην Ούνικς Καζάν (2022–2023)

Δόθηκε δανεικός στη ρωσική ομάδα Ούνικς Καζάν για τη σεζόν 2022–2023. Η Ούνικς κατέκτησε τη VTB Λίγκα, νικώντας τη Λοκομοτιβ Κουμπάν με 4–1 στη σειρά των τελικών. Ο Ντιμιτρίεβιτς αναδείχθηκε MVP των πλέι οφ της VTB Λίγκα για τις εμφανίσεις του. Σε 50 αγώνες της VTB Λίγκα, είχε μέσο όρο 12.9 πόντους, 5.5 ασίστ και 2.5 ριμπάουντ ανά αγώνα. Με τη λήξη της περιόδου δανεισμού, η Βαλένθια αποφάσισε να λύσει τη συνεργασία της μαζί του και ο Ντιμιτρίγιεβιτς έμεινε ελεύθερος στις 4 Ιουνίου 2023.

 Ούνικς Καζάν (2023–2024) 
Στις 8 Ιουλίου 2023, υπέγραψε συμβόλαιο με την Ούνικς, παραμένοντας έτσι στην Ρωσία. Τη σεζόν 2023-24, είχε 18.2 πόντους και 7.2 ασίστ, ενώ σούταρε με 43% από το τρίποντο,  οδηγώντας την Ούνικς Καζάν στην πρώτη θέση στην κανονική περίοδο, αλλά στα playoffs αποκλείστηκε από την ΤΣΣΚΑ Μόσχας.

 Ολίμπια Μιλάνο (2024–2025) 
Στις 22 Ιουνίου 2024, ανακοινώθηκε επισήμως ως παίκτης της Αρμάνι Μιλάνο μέχρι το καλοκαίρι του 2026. Στις 22 Σεπτεμβρίου 2024, κατέκτησε το Σούπερ Καπ Ιταλίας, αφού η Μιλάνο νίκησε στον τελικό την Βίρτους Μπολόνια με 98-96 στην παράταση. Μάλιστα, κέρδισε και τον τίτλο του MVP της διοργάνωσης έχοντας 16 πόντους, 5 ριμπάουντ και 6 ασίστ στον τελικό. Τη σεζόν 2024-25, σε 27 παιχνίδια με την Αρμάνι Μιλάνο στη Ευρωλίγκα, μέτρησε 7.6 πόντους, 1.6 ριμπάουντ και 2.9 ασίστ.

 Ζενίτ Αγίας Πετρούπολης (2025–2026) 
Στις 23 Ιουλίου 2025, επέστρεψε στην Ρωσία, για λογαριασμό αυτή τη φορά της Ζενίτ Αγίας Πετρούπολης. Είχε κατά μέσο όρο 11.5 πόντους και 5.7 ασίστ σε 10 αγώνες.

 Μπάγερν Μονάχου (2026–σήμερα) 
Στις 5 Ιανουαρίου 2026, επέστρεψε στην Ευρωλίγκα, για λογαριασμό της Μπάγερν Μονάχου.

 Παραπομπές 

 Εξωτερικοί σύνδεσμοι 
 Νέναντ Ντιμιτρίεβιτς, μεγάλο ταλέντο στο μπάσκετ  (στα Σερβικά)
 Βίντεο Gigantes.com 
 Streetball.com 

Κατηγορία:Καλαθοσφαιριστές από τη Βόρεια Μακεδονία
Κατηγορία:Πόιντ γκαρντ
Κατηγορία:Καλαθοσφαιριστές Βαλένθια
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Ούνικς Καζάν
Κατηγορία:Καλαθοσφαιριστές Ολίμπια Μιλάνου